pythainlp/thai-wiki-dataset-v3 huggingface dataset:
กรด 2,4-ไดคลอโรฟีนอกซีแอซีติก

กรด 2,4-ไดคลอโรฟีนอกซีแอซีติก (2,4-D) เป็นสารที่ถ้าใช้ในความเข้มข้นต่ำจะกระตุ้นการเจริญเติบโต ถ้าใช้ในความเข้มข้นสูงจะเป็นสารกำจัดวัชพืชใบกว้าง เพราะมีฤทธิ์ของความเป็นออกซินสูงมาก โดยพืชใบเลี้ยงคู่ไวต่อการตอบสนองต่อ 2,4- D มากกว่าพืชใบเลี้ยงเดี่ยว สารบริสุทธิ์อยู่ในรูปผลึกสีขาว ละลายได้ดีในแอลกอฮอล์ ยกเว้นในรูปของเกลือโซเดียมจะละลายในน้ำได้ มีพิษต่อสัตว์เลี้ยงลูกด้วยนมในระดับปานกลาง
== กลไกการออกฤทธิ์ ==
2,4-D เป็นออกซินสังเคราะห์ สามารถถูกดูดซึมเข้าทางใบ และเคลื่อนย้ายไปยังเนื้อเยื่อเจรืญที่ปลายยอด ทำให้เกิดการเจริญเติบโตที่ควบคุมไม่ได้ ทำให้ใบหงิกงอ และทำให้พืชตายในที่สุด นิยมใช้ในรูปเกลือเอไมด์ และเอสเทอร์

== การใช้ประโยชน์ ==
ในทางการเกษตร ใช้ 2,4-D ดังนี้
การป้องกันการร่วงและการเพิ่มขนาดของผลส้ม การพ่นผลส้มในระยะผลแก่จัดก่อนเปลี่ยนสีด้วย 2,4-D ช่วยป้องกันผลร่วงในส้มเกลี้ยง ส้มตราได้ดี ถ้าใช้ร่วมกับจิบเบอเรลลินจะได้ผลดียิ่งขึ้น
การเพิ่มการติดผลของมะเขือยาวหรือมะเขือม่วง การฉีดพ่นช่อดอกมะเขือยาวในระยะที่ดอกบานได้ 2-3 ดอกแล้ว ด้วย 2,4-D ผสมกับยาจับใบ เพิ่มการติดผลได้
ใช้เป็นสารกำจัดวัชพืช ซึ่งเป็นสารกำจัดวัชพืชที่ใช้แพร่หลายทั่วโลก โดยเฉพาะอเมริกาเหนือ 
ทางด้านการเพาะเลี้ยงเนื้อเยื่อพืช 2,4 – D เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ
== อ้างอิง ==
== แหล่งข้อมูลอื่น ==
ข้อมูลของรัฐและทางวิชาการ:
2,4-D Fact Sheet - National Pesticide Information Center 
2,4-D Pesticide Information Profile - Extension Toxicology Network
EPA 2,4-D Reregistration Eligibility Decision
2,4-D RED Facts
ข้อมูลทางอุตสาหกรรม:
24d.org
ข้อมูลทางสุขภาพและสิ่งแวดล้อม:
ChemicalWATCH Factsheet 
Highlights of Major Problems with PMRA's Feb. 21, 2005 Review on 2,4-D Herbicide 
Overview of the toxic effects of 2,4-D
2,4-D: The Wrong Symbol for Pesticides 
ออกซิน
ยากำจัดวัชพืช
ไดคลอโรฟีนอกซีแอซีติก
ไดคลอโรฟีนอกซีแอซีติก
ไดคลอโรฟีนอกซีแอซีติก
ถ้ำอสูรสังหาร

ถ้ำอสูรสังหาร เป็นภาพยนตร์ปี 2005 แนว ภาพยนตร์วิทยาศาสตร์ ภาพยนตร์สยองขวัญ กำกับโดย  Bruce Hunt
== นักแสดง ==
Cole Hauser เป็น Jack McAllister
Lena Headey เป็น เคทเทอรีน
Morris Chestnut เป็น Top Buchanan
เอ็ดดี้ ซีเบรียน เป็น ไทเลอร์
Daniel Dae Kim เป็น อเล็กซ์ คิม
ริค ราวาเนลโล่ เป็น บริกก์ส
Piper Perabo เป็น ชาร์ลี
Kieran Darcy-Smith เป็น Strode
Joe Geria เป็น บอย
== ดูเพิ่ม ==
เว็บไซต์อย่างเป็นทางการ
หนังดี
ภาพยนตร์ที่ออกฉายในปี พ.ศ. 2548
ภาพยนตร์อเมริกัน
ภาพยนตร์สัตว์ประหลาด
ภาพยนตร์ที่ถ่ายทำในประเทศโรมาเนีย
ภาพยนตร์ที่มีฉากในประเทศโรมาเนีย
ภาพยนตร์ที่ถ่ายทำในประเทศเม็กซิโก
แอ้มติดล้อ ไม่ขอเวอร์จิ้น

แอ้มติดล้อ ไม่ขอเวอร์จิ้น (อังกฤษ: Sex Drive) เป็นภาพยนตร์สัญชาติอเมริกา ที่ออกฉายในปี ค.ศ. 2008 กำกับโดย ฌอน อันเดอร์ส นำแสดงโดย จอร์ช ซัคเคอร์แมน, คลาร์ค ดุ๊ก, อแมนด้า ครูว, เจมส์ มาร์สเดน, เซ็ธ กรีน
==โครงเรื่อง==
เอียน ราฟเฟอร์ตี้ เด็กหนุ่มวัยย่างสิบแปด ได้ตัดสินใจออกเดินทางไปพร้อมกับ แลนส์ และเฟลิเซีย เพื่อนของเขา เพื่อที่จะได้ทำความฝันของเขาให้เป็นจริง ด้วยการเสียความบริสุทธ์ให้กับสาวฮ๊อตที่เขาเจอทางอินเตอร์เน็ต
== นักแสดง ==
จอร์ช ซัคเคอร์แมน เป็น เอียน
อแมนด้า ครูว เป็น เฟลิเซีย
คลาร์ค ดุ๊ก เป็น แลนส์
เจมส์ มาร์สเดน เป็น เร็กส์
แคททรีน่า บาวเดน เป็น "มิส เทสตี้"
เซ็ธ กรีน เป็น เอเซเคียล
อลิซ เกรคซิน เป็น แมรี่
ชาร์ลี แม็กเดอมอตต์ เป็น แอนดี้ ลาฟเฟอรี่
คิม ออสเตรนโก เป็น แม่เลี้ยงของเอียน
เดวิด คอชเนอร์ เป็น นักพเนจร
ไบรอัน โพเซน เป็น คาร์นีย์
มาร์ค แอล. ยัง เป็น แรนดี้
เดฟ เชริดาน เป็น บ็อบบี้ โจ
โคล ปีเตอร์สัน เป็น ไดแลน
Fall Out Boy (แสดงในบทของตัวเอง)
== แหล่งข้อมูลอื่น ==
Official site
ภาพยนตร์ที่ออกฉายในปี พ.ศ. 2551
ภาพยนตร์อเมริกัน
ภาพยนตร์ตลก
ภาพยนตร์วัยรุ่น
ภาพยนตร์ที่มีฉากในชิคาโก
ภาพยนตร์ที่ถ่ายทำในรัฐฟลอริดา
เฉิน ฉุยเปี่ยน

เฉิน ฉุยเปี่ยน  หรือชื่อเล่น อาเปี่ยน เกิดเมื่อวันที่ 18 ก.พ. พ.ศ. 2492 ที่หมู่บ้านซีโจ้ว ตำบลกวันเถียน เมืองไถหนาน ครอบครัวเป็นชาวนาที่ยากจน บิดาชื่อเฉินซงเกิ่น มารดาชื่อเฉินหลี่เสิ้น มีพี่น้องทั้งหมด 4 คน แม้ครอบครัวจะยากจนแต่พ่อแม่ก็สนับสนุนให้ลูก ๆ เรียนหนังสือ โดยเฉพาะเฉิน ฉุยเปี่ยน ซึ่งมีผลการเรียนดีมาตั้งแต่เด็ก
=== การศึกษา ===
เฉิน ฉุยเปี่ยน จบการศึกษาชั้นประถม ชั้นมัธยมศึกษาชั้นต้นและตอนปลายสอบได้คะแนนสูงอันดับที่ 1 และสอบเข้าเรียนในคณะนิติศาสตร์ของมหาวิทยาลัยแห่งชาติไต้หวัน (หรือมหาวิทยาลัยไถต้า) ซึ่งเป็นมหาวิทยาลัยเก่าแก่และมีชื่อเสียงที่สุดของไต้หวันด้วยคะแนนสูงเป็นอันดับที่ 1 ของประเทศ เฉิน ฉุยเปี่ยน คว้าอันดับที่ 1 ของประเทศอีกครั้ง จากการสอบใบอนุญาตประกอบวิชาชีพทนายความขณะที่ศึกษาอยู่ชั้นปีที่ 3 ดังนั้นแม้ยังไม่สำเร็จการศึกษา เฉิน ฉุยเปี่ยน ก็สามารถออกว่าความได้แล้ว
=== เส้นทางการเมือง ===
เฉิน ฉุยเปี่ยนสมรสกับอู๋สูเจินบุตรสาวของนายแพทย์ชื่อดังและร่ำรวยของเมืองไถหนาน ทั้งคู่รักกันตั้งแต่เริ่มเข้าเรียนในมหาวิทยาลัยใหม่ ๆ มีบุตรธิดาอย่างละ 1 คน เฉิน ฉุยเปี่ยนก้าวเข้าสู่วงการการเมือง โดยรับเป็นทนายว่าความให้ผู้ต้องหาคดีก่อเหตุจลาจลคือ นายหวงซิ่นเจ้แกนนำพรรคประชาธิปไตยก้าวหน้า ต่อมาลงเล่นการเมืองระดับท้องถิ่นก่อน โดยได้รับเลือกตั้งเป็นสมาชิกสภาเทศบาลไทเป ระหว่างนี้ถูกฟ้องคดีหมิ่นประมาทเลขาธิการของประธานาธิบดีเจียงจิงกัว ถูกตัดสินให้จำคุก 1 ปี และต้องจ่ายเงินชดเชยให้โจทย์ 2 ล้านเหรียญ
ปลายปี 2528 ลงสมัครชิงตำแหน่งผู้ว่าการเมืองไถหนาน แต่ประสบความพ่ายแพ้ด้วยคะแนนเสียงที่เฉียดฉิว สองวันหลังการเลือกตั้ง ภรรยาของเฉิน ฉุยเปี่ยนประสบอุบัติเหตุถูกรถชนได้รับบาดเจ็บสาหัสและกลายเป็นคนพิการเดินไม่ได้ตลอดชีวิต อุบัติเหตุครั้งนี้ เฉิน ฉุยเปี่ยน ซึ่งอยู่ในเหตุการณ์ด้วยปักใจเชื่อว่าเป็นอุบัติเหตุทางการเมือง
ปี 2532 เฉิน ฉุยเปี่ยนได้รับเลือกเป็นสมาชิกสภานิติบัญญัติ (ส.ส.) และกลายเป็น ส.ส. ดาวรุ่งที่มาแรงมากในสมัยนั้น โดยเลือกเปิดโปงคดีทุจริตดัง ๆ หลายคดี โดยเฉพาะความไม่ชอบมาพากลในการจัดซื้ออาวุธยุทโธปกรณ์ของกองทัพ เดือนธันวาคม ปี 2535 ได้รับเลือกเป็น ส.ส. สมัยที่ 2 เดือนกรกฎาคม ปี 2536 ได้รับการคัดเลือกจากนิตยสาร Times ของสหรัฐให้เป็นบุรุษแห่งปีของไต้หวัน เดือนพฤศจิกายน ปี 2537 นิตยสาร Times เลือกให้เป็น 1 ใน 100 ของผู้นำการเมืองของโลก เดือนธันวาคม ปี 2537 ลงสมัครชิงตำแหน่งผู้ว่าการกรุงไทเป ซึ่งเขาก็ชนะการเลือกตั้งและกลายเป็นผู้ว่าการกรุงไทเปคนแรกที่มาจากพรรคฝ่ายค้าน แต่มาพ่ายแพ้การเลือกตั้งในครั้งต่อมา เฉิน ฉุยเปี่ยน เบนเข็มไปที่เก้าอี้ประธานาธิบดี เขาออกตระเวนเยือนหมู่บ้าน ตำบลต่าง ๆ ทั่วไต้หวัน ทำให้คะแนนนิยมของเฉิน ฉุยเปี่ยนเพิ่มขึ้นเรื่อย ๆ โดยเฉพาะทางภาคใต้ของเกาะไต้หวัน วันที่ 18 มีนาคม พ.ศ. 2543 เฉิน ฉุยเปี่ยนชนะการเลือกตั้งประธานาธิบดีของไต้หวันสาธารณรัฐจีน กลายเป็นประธานาธิบดีที่หนุ่มที่สุดในประวัติศาสตร์ของไต้หวันสาธารณรัฐจีนด้วยอายุเพียง 49 ปีและเป็นประธานาธิบดีคนแรกที่มาจากพรรคฝ่ายค้านด้วย
== วีดีโอ ==
Human Rights Action Center - Free Chen Shui-Bian
== อ้างอิง ==
บุคคลจากไถหนาน
ประธานาธิบดีสาธารณรัฐจีน
นายกเทศมนตรีกรุงไทเป
นักโทษ
ศิษย์เก่าจากมหาวิทยาลัยแห่งชาติไต้หวัน
อิวอร์ พาวล์

อิวอร์ เวอร์ดัน พาวล์ เอ็มบีอี เป็นอดีตนักฟุตบอลทีมชาติเวลส์ เคยทำหน้าที่ผู้จัดการทีมฟุตบอลให้หลายสโมสร
พาวล์ได้รับเลือกให้อยู่ในหอเกียรติยศของนักกีฬาชาวเวลส์ในปี 2004 ร่วมกับเทอร์รี่ กริฟฟิทธ์ นักสนุ๊กเกอร์ และโทนี่ ลูอิส นักคริกเก็ตชื่อดัง นอกจากนี้เขายังได้รับการบันทึกไว้ในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นสตาฟฟ์โค้ชฟุตบอลที่อายุ 90ปี โดยเขาทำงานเกี่ยวกับฟุตบอลมากว่า55ปีทีเดียว
== เส้นทางค้าแข้ง ==
อิวอร์ พาวล์เข้าร่วมทีมควีนส์ปาร์ค เรนเจอร์สเมื่อตอนอายุ17ปี และเขาลงสนามในลีกให้ทีมมากถึง110นัด ก่อนจะย้ายทีมด้วยค่าตัว 17,500 ปอนด์ ไปสู่ทีมแอสตันวิลลา และลงสนาม 79นัดให้วิลล่า จากนั้นเขาก็ได้รับหน้าที่เป็นผู้เล่น-ผู้จัดการทีมให้สโมสรพอร์ท เวล
== การคุมทีมฟุตบอล ==
พาวล์เริ่มต้นคุมทีมฟุตบอลครั้งแรกในปี 1951 เมื่อตัดสินใจรับตำแหน่งผู้เล่นผู้จัดการทีมพอร์ท เวล หลังจากที่ลงสนามให้ทีมไป6นัด หลังจากนั้นเขาย้ายไปแบร์รี่ ทาวน์ ก่อนจะได้เป็นผู้จัดการคนใหม่ของแบร็ดฟอร์ด ซิตี้ทีมในดิวิชั่น3 ในเวลาต่อมาเมื่อรับตำแหน่งผู้เล่น-ผู้จัดการทีมอีกครั้งในฤดูกาล 1952-1953
ฤดูกาลแรกของเขากับทีมไม่ค่อยสวยงามนักเมื่อจบฤดูกาลด้วยอันดับที่16 ในดิวิชั่น3(เหนือ) และฤดูกาลต่อมาจบด้วยอันดับที่5 และอยู่ห่างจากพื้นที่เลื่อนชั้น16แต้ม โดยฤดูกาลดังกล่าวในเกมส์พบเวิร์คคิงตัน เขาได้ยิงจุดโทษครั้งแรกในชีวิตแต่เขายิงพลาด
ฤดูกาล 1954-1955 เขาถูกหามออกจากสนามจากอาการเอ็นหัวเข่าฉีกในเกมส์พบเร็กซ์แฮม ซึ่งอาการบาดเจ็บนั้นทำให้เขาต้องแขวนสตั๊ดอย่างเลี่ยงไม่ได้ และเขาแยกทางจากแบร็ดฟอร์ด ในเดือนกุมภาพันธ์ 1955 หลังพาทีมแพ้ถึง7 นัดและชนะเพียง2นัดจาก19เกมส์โดยที่เขาไม่ได้ลงสนามให้ทีมจากอาการบาดเจ็บ
อิวอร์ พาวล์ กลายเป็นหนึ่งในสตาฟฟ์โค้ชของลีดส์ ยูไนเต็ด และยังเคยร่วมงานโค้ชกับทีมพีเอโอเค ซาโลนิก้าในกรีซมาแล้ว ก่อนเขาจะกลับมาคุมทีมอีกครั้งเมื่อรับงานคุมทีมคาร์ไลส์ ยูไนเต็ดในเดือน พฤษภาคม ปี 1960 และเขาพาสโมสรเลื่อนชั้นเป็นครั้งแรก เมื่อจบฤดูกาล1961-1962ด้วยอันดับที่4 ในดิวิชั่น4(เดิม) ต่อมาเขาต้องแยกทางจากสโมสรเมื่อทีมต้องดิ้นรนอย่างหนักในลีกและตกรอบเอฟเอคัพด้วยการแพ้ทีมจากนอกลีกอย่างกราฟเซนด์ แอนด์ นอร์ทฟลีต ต่อมาเขารับงานคุมทีมบาธ ซิตี้ ในปี 1964 และปัจจุบันเขาเป็นผู้ช่วยสตาฟฟ์โค้ชที่สโมสร ทีมบาธ เอฟซี (ทีมฟุตบอลมหาวิทยาลัยบาธ) ซึ่งเขาทำหน้าที่นี้มากว่า30ปีและควบตำแหน่งประธานสโมสรอีกด้วย
ในปี2004 เขาได้รับเลือเข้าสู่หอเกียรติยศของนักกีฬาชาวเวลส์ และในปี 2006 ในบทบาทผู้ช่วยโค้ชของสโมสรทีมบาธ เอฟซี ที่มหาวิทยาลัยบาธ เขาฉลองวันเกิดอายุครบ90ปีและได้รับการบันทึกในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นโค้ชฟุตบอล
ปี 2008 อิวอร์ พาวล์ ในวัย91ปีได้รับเครื่องราชอิสริยาภรณ์ชั้น MBE.(Member of the Order of the British Empire)
== เรื่องราวอื่นๆ ==
ในช่วงสงครามโลกครั้งที่ 2 อิวอร์ พาวล์ต้องทำงานเป็นครูฝึกให้ทหารอากาศอังกฤษ และเป็นที่เมืองแบล็คพูลที่เขาได้พบกับเพื่อนรักของเขาคือเซอร์ แสตนลี่ย์ แมทธิวส์ปีกพ่อมดแห่งทีมชาติอังกฤษ ซึ่งต่อมาเขากลายเป็นเพื่อนเจ้าบ่าวในงานแต่งงานของเซอร์ แสตนลี่ย์กับโจแอน บราเวลล์ ในปี 1943
นักฟุตบอลชาวเวลส์
บุคคลจากเทศมณฑลคายร์ฟิลลี
ผู้เล่นสโมสรฟุตบอลควีนส์พาร์กเรนเจอส์
ผู้เล่นสโมสรฟุตบอลแอสตันวิลลา
อาณาจักรในอาร์ดา

อาร์ดา (Arda) คือดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ  ซึ่งประกอบด้วยทวีปต่างๆ และอาณาจักรของเผ่าพันธุ์ต่างๆ มากมาย ต่อไปนี้เป็นรายชื่ออาณาจักรสำคัญในอาร์ดาในแต่ละยุคสมัย
== ยุคที่หนึ่งและบรรพกาล ==
=== อาณาจักรของเอลฟ์ ===
อาณาจักรของชาวโนลดอร์
ฮิธลุม
* ดอร์-โลมิน
* เนฟรัสต์
นาร์โกธรอนด์
ดอร์โธนิออน
โทลซิริออน
กอนโดลิน
พรมแดนมายดรอส
เบเลริอันด์ตะวันออก
* ฮิมลัด
* ธาร์เกลิออน
* ช่องแคบมากลอร์
อาณาจักรของชาวซินดาร์
เอกลาดอร์ หรือ โดริอัธ
ฟาลัส
อาณาจักรของพวกอวาริหรือนันดอร์
ลอรินันด์
ออสซิริอันด์
ดอร์วินิออน
=== อาณาจักรของมนุษย์ ===
เอสโตลัด
ดอร์-โลมิน
ลาดรอส
เบรธิล
=== อาณาจักรของคนแคระ ===
คาซัดดูม
โนกร็อด
เบเลกอสต์
บาร์-เอน-นิบิน-นอยก์ ถิ่นที่อยู่ของพวกคนแคระค่อม
=== อาณาจักรของเอนท์ ===
ป่าใหญ่แห่งเอเรียดอร์
ป่าฟังกอร์น
ป่าทางตอนใต้ของเบเลริอันด์
=== อาณาจักรของฝ่ายอธรรม ===
ดอร์-ดายเดลอธ
* อุทุมโน สร้างขึ้นก่อนยุคที่หนึ่ง ถูกทำลายระหว่างยุคที่หนึ่งขณะพวกเอลฟ์เดินทางไปอามัน และไม่ได้สร้างใหม่อีก
* อังก์บันด์ สร้างขึ้นก่อนยุคที่หนึ่ง ได้ฟื้นฟูก่อนการปรากฏของดวงจันทร์เพื่อคอยรับมอร์ก็อธ
== ยุคที่สอง ==
=== อาณาจักรของเอลฟ์ ===
อาณาจักรของชาวโนลดอร์
ลินดอน
เอเรกิออน
อาณาจักรของชาวซินดาร์
ป่าใหญ่กรีนวู้ด (ในการปกครองของโอโรแฟร์)
อาณาจักรของอวาริหรือนันดอร์
ลอรินันด์ (ภายหลังคือ ลอธลอริเอน)
เอเดลลอนด์ แคว้นใต้ของลอรินันด์
=== อาณาจักรของมนุษย์ ===
นูเมนอร์
* ลอนดายร์
อาร์นอร์
กอนดอร์
=== อาณาจักรของคนแคระ ===
คาซัดดูม
โนกร็อด (เสียหายเป็นส่วนใหญ่)
เบเลกอสต์ (เสียหายเป็นส่วนใหญ่)
=== อาณาจักรของฝ่ายอธรรม ===
มอร์ดอร์
* คิริธอุงโกล
== ยุคที่สาม ==
=== อาณาจักรของเอลฟ์ ===
อาณาจักรของชาวโนลดอร์ ซินดาร์ และนันดอร์บางส่วน
ลินดอน
ลอธลอริเอน
เมิร์ควู้ด (ในการปกครองของธรันดูอิล)
อิมลาดริส
=== อาณาจักรของมนุษย์ ===
อาณาจักรของชาวดูเนไดน์และอาณาจักรพันธมิตร
กอนดอร์
* โดลอัมร็อธ
* อุมบาร์
อาร์นอร์
* อาร์เธไดน์
* คาร์โดลัน
* รูห์เดาร์
โรห์วานิออน
ดินแดนแห่งเอโอเธด
* โรฮัน
เดล
เอสการ็อธ
บรี (อยู่ร่วมกับฮอบบิท)
ดันแลนด์
อื่นๆ
ฮารัด
คอร์แซร์แห่งอุมบาร์
คานด์
รูห์น
=== อาณาจักรของคนแคระ ===
คาซัดดูม (ล่มสลายลงในปีที่ 1981)
เบเลกอสต์ (เสียหายเป็นส่วนใหญ่ ฟื้นฟูในปี 2770)
เอเรบอร์ หรือภูเขาโลนลี่ (1999-2210, ฟื้นฟู 2570-2770, กู้คืนสำเร็จ 2941)
เทือกเขาสีเทา (เริ่มก่อตั้ง 2210 ร้าง 2589)
ภูเขาไอร์อ้อน (เริ่มก่อตั้ง 2589)
=== อาณาจักรของฮอบบิท ===
ทุ่งแกลดเดน
ไชร์
บรี
=== อาณาจักรของเอนท์ ===
ป่าฟังกอร์น
=== อาณาจักรของฝ่ายอธรรม ===
มอร์ดอร์
* บารัดดูร์
โดลกุลดัวร์
อังก์มาร์
ไอเซนการ์ด
== ยุคที่สี่ ==
อาณาจักรของมนุษย์
ราชอาณาจักรใหม่ แห่งอาร์นอร์และกอนดอร์
ผนวกด้วยดินแดนต่อไปนี้
* ป่าดรูอะดาน
* ไชร์
* ฟังกอร์น ในความดูแลของพวกเอนท์
โรฮัน
ฮารัด
คานด์
รูห์น
นัวร์เนน
เดล และ เอสการ็อธ
ดอร์วินิออน
อาณาจักรคนแคระ
ภูเขาไอร์อ้อน
หมู่ถ้ำแห่งอะกลารอนด์
อาณาจักรใต้ขุนเขาแห่งเอเรบอร์
มอเรีย ฟื้นฟูใหม่โดย ดูรินองค์สุดท้าย
เอเร็ดลูอิน (เทือกเขาสีน้ำเงิน)
เอเร็ดมิธริน (เทือกเขาสีเทา)
อาณาจักรเอลฟ์
ป่าใหญ่กรีนวู้ด
ลอริเอน สองฟากฝั่งของอันดูอิน
อิธิลิเอน ภายใต้การนำของเลโกลัส
บางส่วนในลินดอน
เดมเลอร์

เดมเลอร์ หรือ ไดม์เลอร์ (Daimler) สามารถหมายถึง:
ก็อทลีพ ไดม์เลอร์ - วิศวกรชาวเยอรมัน ผู้ริเริ่มสร้างรถยนต์คันแรก
เดมเลอร์ (รถยนต์) - บริษัทผลิตรถยนต์จากประเทศอังกฤษ ปัจจุบันล้มเลิกบริษัทแล้ว และเป็นส่วนหนึ่งของจากัวร์
ยูเอสเอ เดมเลอร์ - บริษัทผลิตรถยนต์จากสหรัฐอเมริกา (1888-1907)
ออสโตร-เดมเลอร์ (Austro-Daimler) - บริษัทผลิตรถยนต์จากประเทศออสเตรีย (1899-1934)
Daimler Motoren Gesellschaft - บริษัทของก็อตต์ลีบ เดมเลอร์ ผลิตรถยนต์ยี่ห้อเมอร์ซิเดส ภายหลังรวมกับบริษัทของคาร์ล เบนซ์ และใช้ยี่ห้อเมอร์ซิเดส-เบนซ์
เดมเลอร์-เบนซ์ บริษัทผลิตรถยนต์ยี่ห้อเมอร์ซิเดส-เบนซ์ (1926-1998)
เดมเลอร์ไครส์เลอร์ บริษัทที่เกิดจากการรวมกิจการกันระหว่างเดมเลอร์-เบนซ์ กับไครส์เลอร์ (1998-2007)
ไดม์เลอร์ อาเก บริษัทผลิตรถยนต์ยี่ห้อเมอร์ซิเดส-เบนซ์ ภายหลังจากการแยกกิจการกันกับไครส์เลอร์ (2007-ปัจจุบัน)
อัศจรรย์แดนฝัน มหัศจรรย์เขาวงกต

อัศจรรย์แดนฝัน มหัศจรรย์เขาวงกต (El Laberinto del Fauno, The Labyrinth of the Faun, เขาวงกตของฟอน)  มีชื่อในภาษาอังกฤษว่า Pan's Labyrinth ภาพยนตร์เขียนบท อำนวยการสร้าง กำกับ และกำกับภาพโดยกิลเลอร์โม่ เดอ โทโร่ ชาวเม็กซิกัน ออกฉายเมื่อปี พ.ศ. 2549
เรื่องราวในภาพยนตร์เกิดขึ้นในประเทศสเปน ราว ค.ศ. 1944 ในช่วงสงครามกลางเมืองสเปน ตัวเอกของเรื่องเป็นเด็กหญิงชื่อโอฟีเลีย รับบทโดยอิวาน่า บาเคโร่  มีพ่อเลี้ยงเป็นนายทหารพรรคฟาแลงก์ ที่ออกตามล่ากองกำลังกบฏฝ่ายต่อต้านรัฐบาลของนายพลฟรันซิสโก ฟรังโก  ภาพยนตร์กล่าวถึงจินตนาการของโอฟีเลียว่าได้พบกับเขาวงกตของเทพฟอน ซึ่งได้มอบหนังสือนิทานชื่อ Book of Crossroads และกล่าวว่าจริงๆแล้วเธอเป็นเจ้าหญิงในเทพนิยายชื่อ เจ้าหญิงโมแอนนา โอฟีเลียจะต้องปฏิบัติภารกิจตามที่เทพฟอนสั่ง จึงจะได้กลับไปครองอาณาจักรของเธอ
==นักแสดง==
เซอร์ไก โลเปซ .... กัปตัน วิดัล
อิวาน่า บาเคโร่ .... โอฟีเลีย/เจ้าหญิงโมแอนนา
มารีเบล เวอร์ดู.... แม่บ้านเมอซีเดส
ดั๊ก โจนส์  .... แพน/เดอะเพลแมน
เอเรียดน่า กิล .... คาร์เมน วิดัล
Manolo Solo .... Garges
==อ้างอิง==
== ดูเพิ่ม ==
เว็บไซต์ทางการ
Official Pan's Labyrinth MySpace
หนังดี
ภาพยนตร์ที่ออกฉายในปี พ.ศ. 2549
ภาพยนตร์แฟนตาซี
ภาพยนตร์สเปน
ภาพยนตร์เม็กซิโก
ภาพยนตร์ที่ถ่ายทำในมาดริด
ภาพยนตร์ที่มีฉากในประเทศสเปน
ภาพยนตร์อเมริกัน
รายการโทรทัศน์ภาษาสเปน
ทฤษฎีสนามควอนตัม

ทฤษฎีสนามควอนตัม (Quantum Field Theory หรือ QFT) คือทฤษฎีควอนตัมของสนามพลังงาน หรือ การใช้ทฤษฎีควอนตัมมาใช้กับระบบที่มีอนุภาคจำนวนมาก เพื่อใช้อธิบายปรากฏการณ์ทาง อิเล็กโตรไดนามิกส์ (โดยการควอนตัมสนามแม่เหล็กไฟฟ้า) เรียกว่าพลศาสตร์ไฟฟ้าควอนตัม (Quantum Electrodynamics)  ต่อมาได้ขยายกรอบทางทฤษฎีเพื่ออธิบายสนามของแรงนิวเคลียร์แบบอ่อนร่วมด้วย เรียกว่าทฤษฎี อิเล็กโตร-วีก (Electro-Weak Theory) และเป็นพื้นฐานสำหรับการอธิบายแรงนิวเคลียร์แบบเข้มที่เรียกว่า ควอนตัมโครโมไดนามิกส์ (Quantum Chromodynamics) ทฤษฎีสนามควอนตัม (QFT) เป็นกรอบทฤษฎีสำหรับการสร้างแบบจำลองทางกลศาสตร์ควอนตั้มของสนามและระบบหลาย ๆ อย่างของวัตถุ (อยู่ในบริบทของสสารควบแน่น) ระบบทั้งสองซึ่งเป็นตัวแทนของระบบแบบคลาสสิกโดยเป็นจำนวนอนันต์ขององศาอิสระ
==หลักการ==
===สนามคลาสสิกและสนามควอนตัม===
สนามคลาสสิกเป็นฟังก์ชันที่กำหนดไว้เหนือบริเวณบางส่วนของอวกาศและเวลา  สองปรากฏการณ์ที่ได้รับการอธิบายโดยสนามแบบคลาสสิกคือ ความโน้มถ่วงของนิวตันอธิบายโดยสนามแรงโน้มถ่วงของนิวตัน g(x, t),
==อ้างอิง==
Ryder, L. Quantum Field Theory. Cambridge, England: Cambridge University Press, 1996.
 
ฟิสิกส์ทฤษฎี
กลศาสตร์ควอนตัม
หลักการสำคัญของฟิสิกส์
==หมายเหตุ==
ศุภชัย จันทร์สุวรรณ์

ดร.ศุภชัย จันทร์สุวรรณ์ ศิลปินแห่งชาติ สาขาศิลปะการแสดง (นาฏศิลป์) พ.ศ. 2548 คณบดี คณะศิลปนาฏดุริยางค์ สถาบันบัณฑิตพัฒนศิลป์ กระทรวงวัฒนธรรม
== ประวัติ  ==
ดร.ศุภชัย จันทร์สุวรรณ์ เกิดเมื่อวันเสาร์ที่ 31 กรกฎาคม พ.ศ. 2498 ในวัยเยาว์ ศุภชัยได้แรงบันดาลใจจากความประทับใจจากการแสดงของศิลปินโขนและละคร กอปรกับนโยบายสนับสนุนการเรียนนาฏศิลป์นอกเวลาของโรงเรียน 
ทำให้ศุภชัยได้แสดงความสามารถทางนาฏศิลป์มาตั้งแต่ชั้นประถมศึกษา และได้ศึกษาต่อด้านนาฏศิลป์และเป็นนักแสดงของกรมศิลปากรควบคู่กันไป ศุภชัยสำเร็จการศึกษาระดับปริญญาเอก ศิลปศาสตร์ดุษฎีบัณฑิต สาขานาฏยศิลป์ไทย จากจุฬาลงกรณ์มหาวิทยาลัย และในปัจจุบัน ได้ดำรงตำแหน่งเป็นคณบดีคณะศิลปนาฏดุริยางค์ สถาบันบัณฑิตพัฒนศิลป์ 
== ผลงานการแสดง ==
ในปีพ.ศ. 2529 ศุภชัยได้รับบทเป็นราชบุตรมังตราแห่งเมืองตองอูใน ละครพันทาง เรื่อง ผู้ชนะสิบทิศ ของยาขอบ กำกับและเขียนบทโดยอาจารย์เสรี หวังในธรรม ศิลปินแห่งชาติ คู่กับ ปกรณ์ พรพิสุทธิ์ ผู้ได้รับบทจะเด็ด ซึ่งส่งผลให้ทั้งสองมีชื่อเสียงโด่งดัง กลายเป็นพระเอกละครยอดนิยมมาจนตราบทุกวันนี้
นอกจากนี้ ศุภชัยยังมีผลงานแสดงทางนาฏศิลป์โขนในบทตัวพระ ตัวนางในละครนอก พระเอกและนางเอกในละครอื่นๆ เช่น แสดงเป็นพลายชุมพลในเรื่อง ขุนช้างขุนแผน สุดสาครในเรื่อง พระอภัยมณี สมิงนครอินทร์ในละครพันทางเรื่อง ราชาธิราช เป็นต้น รวมถึงการแสดงระบำ รำ ฟ้อน ประเภทต่างๆ ทั้งในประเทศและในต่างประเทศ
== เกียรติคุณ ==
รางวัลข้าราชการพลเรือนดีเด่นในปี 2542
รางวัลประกายเพชร ในปี 2544
รางวัลเพชรสยาม ในปี 2548
ศิลปินแห่งชาติ สาขาศิลปะการแสดง (นาฏศิลป์) พ.ศ. 2548
== เครื่องราชอิสริยาภรณ์ ==
== อ้างอิง  ==
== แหล่งข้อมูลอื่น ==
The Differences Between the Traditional Dancing of the Khon Male Character and that of the Lakhon Male Character  
ศิลปินกรมศิลปากร
ศิลปินแห่งชาติ
ผู้ได้รับเครื่องราชอิสริยาภรณ์ จ.ภ.
มายดรอส

{|align=right
|-
|
|}
มายดรอส (Maedhros) คือตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน Unfinished Tales และ ตำนานบุตรแห่งฮูริน มายดรอสเป็นตัวละครที่ทรหดอดทนมาก และเป็นแหล่งสร้างงานของศิลปินหลายคนเช่น เจนนี โดลเฟน และ อลัน ลี
ตามปกรณัม มายดรอสเป็นโอรสองค์ใหญ่ของเฟอานอร์ เจ้าชายเอลฟ์ชาวโนลดอร์ผู้สร้างดวงมณีวิเศษซิลมาริลซึ่งเป็นแก่นหลักของตำนานแห่งมิดเดิลเอิร์ธ มายดรอสได้ให้คำสาบานต่อบิดาในการติดตามทวงคืนดวงมณีจากการช่วงชิงของผู้อื่น อันเป็นคำสาบานที่นำชะตากรรมมาสู่บุตรแห่งเฟอานอร์และผู้ให้คำสาบานทุกคน มายดรอสได้นำศึกเข้าต่อรบกับมอร์ก็อธหลายครั้ง ทั้งทำสงครามกับเอลฟ์ด้วยกันเองด้วยเพื่อชิงซิลมาริล ในที่สุดคำสาบานอันร้ายกาจก็นำความพินาศมาสู่ตัวเขาและน้องชายทุกคน
== ดูเพิ่ม ==
ราชสกุลเฟอานอร์
== อ้างอิง ==
เอลฟ์ (มิดเดิลเอิร์ธ)
โนลดอร์
ตัวละครในซิลมาริลลิออน
ตัวละครที่เป็นพระมหากษัตริย์
ตัวละครที่ถูกตัดแขนหรือขา
ตัวละครที่ฆ่าตัวตาย
Lista Calaquendich#Maedhros
มากลอร์

{|align=right
|-
|
|}
มากลอร์ (Maglor) เป็นตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน เขาเป็นบุตรคนที่สองของเฟอานอร์ เจ้าชายเอลฟ์ชาวโนลดอร์ผู้รังสรรค์ดวงมณีซิลมาริล มากลอร์เป็นกวีและนักดนตรีที่เก่งฉกาจ ได้ชื่อว่าเป็นคีตกรผู้ยิ่งยงที่สุดแห่งมิดเดิลเอิร์ธไม่มีผู้ใดเสมอเหมือน เป็นผู้มีจิตใจอ่อนโยนที่สุดในบรรดาพี่น้องอันเป็นลักษณะของแนร์ดาเนลผู้เป็นมารดา
มากลอร์ได้ให้คำสาบานต่อบิดาของตนเช่นเดียวกับพี่น้องคนอื่นๆ ในอันจะติดตามทวงคืนดวงมณีซิลมาริลมาให้ได้ ไม่ยอมให้ตกอยู่ในมือของผู้ใด คำสาบานนี้นำพาชะตากรรมสุดท้ายมาสู่ตัวเขากับพี่น้องและบรรดาผู้ติดตามทั้งหมด มากลอร์เป็นผู้ให้ความช่วยเหลือแก่พี่น้องฝาแฝด เอลรอนด์และเอลรอส ระหว่างที่กองกำลังของพวกเขาเข้าโจมตีที่มั่นสุดท้ายของพวกเอลฟ์ที่ปากแม่น้ำซิริออน ทำให้เด็กทั้งสองรอดชีวิตจากสงครามประหัตประหารญาติคราวนั้นมาได้
== ดูเพิ่ม ==
ราชสกุลเฟอานอร์
เอลฟ์ (มิดเดิลเอิร์ธ)
โนลดอร์
ตัวละครในซิลมาริลลิออน
Fils de Fëanor#Maglor
Lista Calaquendich#Maglor
ปิยะวัฒน์ เข็มเพชร

ปิยะวัฒน์ เข็มเพชร (เกิด 16 ธันวาคม พ.ศ. 2516) ชื่อเล่น นัท หรือชื่อในวงการ พีเค เป็นพิธีกร นักร้อง ดีเจชาวไทย ศึกษาที่สหรัฐอเมริกานาน 17 ปี และศึกษาระดับอุดมศึกษาในสาขา International Business จาก Hofstra University (อดีตวิทยาเขตของ New York University)
พีเคได้ทำงานเพลงในนามวง Sane สังกัดจีเอ็มเอ็ม แกรมมี่ ในปี พ.ศ. 2547 ร่วมกับสมาชิกอีก 3 คนคือ นพดล ชีวิตานนท์, วสันต์ จันทร์สุข และ ปฏิเวธ ประทุมทิพย์ ในแนวเพลงอาร์แอนด์บี มีผลงานชุดแรกคือ Sound Of Sanity ในส่วนงานดีเจ เขาเป็นดีเจให้คลื่น เรดิโอ โน พร็อบเล็ม  ในปี 2543 และยังมีผลงานพิธีกร รายการแคมปัสซีรีส์ ไอทีวี และ รายการ มันแปลกดีนะ และยังพากย์เสียงภาษาไทยให้กับภาพยนตร์เรื่อง Bee Movie (2007) และ TMNT (2007) 
== ชีวิตส่วนตัว ==
ก่อนหน้านี้เคยคบหากับพัชรศรี เบญจมาศ ปัจจุบันสมรสกับ ณัฐฐชาช์ บุญประชม (โย) และจดทะเบียนสมรสที่ประเทศไทยในวันที่ 16 ตุลาคม 2562 
== ผลงานพิธีกร ==
อสูรชายโชว์ (ช่อง ไอทีวี,ทีไอทีวี)
ฅ คนรักรถ ทางสถานีวิทยุโทรทัศน์กองทัพบก ช่อง 5
บันทึกลึกลับ ทางสถานีวิทยุโทรทัศน์กองทัพบก ช่อง 5
คาหนังคาเขา ทางโมเดิร์นไนน์ทีวี (พ.ศ. 2549 - 2555)
Mic idol (ผลิตโดย จีเอ็มเอ็มทีวี) ทางสถานีวิทยุโทรทัศน์กองทัพบก ช่อง 5 ทุกวันเสาร์ เวลา 14:50น. - 15:30น. (2 สิงหาคม - 27 ธันวาคม พ.ศ. 2551)
ตัวนิด พิชิตล้าน ทางสถานีวิทยุโทรทัศน์ไทยทีวีสีช่อง 3 (6 กรกฎาคม พ.ศ. 2556 - 2557)
The Love Machine วงล้อ ลุ้นรัก ทางสถานีวิทยุโทรทัศน์ไทยทีวีสีช่อง 3 และ ช่อง 3 เอชดี คู่กับ ศกุนตลา เทียนไพโรจน์ ทุกวันจันทร์ เวลา 23:20น. - 00:20น. (7 กันยายน พ.ศ. 2558 - ปัจจุบัน) และ รีรัน ทาง ช่อง 3 เอสดี ทุกวันศุกร์ เวลา 22:20น. - 23:20น. (11 กันยายน พ.ศ. 2558 - ปัจจุบัน)
รายการ ทำDE ขายดี ทางสถานีวิทยุโทรทัศน์กองทัพบกช่อง 5 คู่กับ สุพชร ไตรวิจิตรศิลป์ ทุกวันพุธ พฤหัสบดี และศุกร์ เวลา 20:50น. - 21:15 น. (พ.ศ. 2560 - ปัจจุบัน)
รายการ วิวาทะShow ทางช่องวัน หมายเลข 31
นางงามจักรวาล 2018 รอบ Preliminary
คนจะรวยช่วยไม่ได้ ทางช่อง 7 เอชดี
มิสยูนิเวิร์สไทยแลนด์ 2562
มิสยูนิเวิร์สไทยแลนด์ 2563 ร่วมกับ ริสา หงษ์หิรัญ
แรงกรรมเรื่องเล่าชาวบ้าน โดยอาจารย์ยอด ทางช่องเวิร์คพอยท์ หมายเลข 23 ออกอากาศทุกวันเสาร์ เวลา 14.45 - 16.00 น.
เรื่องจริง Night Life ทางช่อง 7 เอชดี
มิสยูนิเวิร์สไทยแลนด์ 2564 ร่วมกับ อแมนด้า ออบดัม
มิสยูนิเวิร์สไทยแลนด์ 2565
มิสยูนิเวิร์สไทยแลนด์ 2566
== รายการวิทยุ ==
EFM แฉข่าวเช้า ที่ อีเอฟเอ็ม 94 ทุกวันพุธ เวลา 08.00-10.00 น. ร่วมกับ วรินดา ดำรงผล และ เตชินท์ พลอยเพชร
== ผลงานละคร ==
ปริศนา รับบท สันต์ ทางสถานีโทรทัศน์สีกองทัพบกช่อง 7 (พ.ศ. 2543)
== อ้างอิง ==
== แหล่งข้อมูลอื่น ==
ศิลปินชาวไทย
นักร้องชายชาวไทย
นักจัดรายการโทรทัศน์ชาวไทย
นักจัดรายการวิทยุชาวไทย
ดีเจชาวไทย
พิธีกรชาวไทย
พิธีกรชาวไทย
นักพากย์ชาวไทย
บุคคลในสังกัดเอไทม์ มีเดีย
โรงเรียนช่างฝีมือในวัง

โรงเรียนช่างฝีมือในวัง (เดิมชื่อ วิทยาลัยในวัง หรือ โรงเรียนผู้ใหญ่พระตำหนักสวนกุหลาบ)  เป็นโรงเรียนในสังกัดกรมส่งเสริมการเรียนรู้ กระทรวงศึกษาธิการ ก่อตั้งขึ้นตามพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่จะให้มีการถ่ายทอดความรู้เกี่ยวกับงานช่างประดิษฐ์ของสตรีให้แพร่หลายในวงกว้าง และเป็นการสืบสาน ฟื้นฟูช่างฝีมือไทย และอนุรักษ์ศิลปวัฒนธรรมไทย และฝึกสอนวิชาให้แก่ผู้ที่ต้องการนำไปประกอบอาชีพ
โรงเรียนช่างฝีมือในวัง (หญิง) จัดตั้งขึ้นโดยกรมการศึกษานอกโรงเรียน เมื่อวันที่ 25 เมษายน พ.ศ. 2529 ตามคำขอของสำนักพระราชวัง และเริ่มเปิดทำการสอนเมื่อวันที่ 20 พฤษภาคม พ.ศ. 2529 ส่วนโรงเรียนช่างฝีมือในวัง (ชาย) เริ่มเปิดสอนเมื่อปี พ.ศ. 2531 โดยใช้สถานที่บริเวณอาคารเรือนห้องเครื่องสมเด็จพระศรีสวรินทิราบรมราชเทวี พระพันวัสสาอัยยิกาเจ้า ภายในเขตพระราชฐานชั้นใน พระบรมมหาราชวัง
ปัจจุบัน โรงเรียนช่างฝีมือในวัง แบ่งเป็น 2 ส่วน คือ
โรงเรียนช่างฝีมือในวัง (หญิง) ปัจจุบัน ตั้งอยู่ที่ตำหนักพระองค์เจ้าอาทรทิพยนิภาในเขตพระราชฐานชั้นใน ตั้งแต่วันที่๒๒ พฤษภาคม ๒๕๓๒ เปิดสอนหลักสูตร 3 แผนกวิชา คือ 1.วิชาอาหารและขนม สอนการทำอาหารคาว อาหารหวาน อาหารว่าง การแกะสลักผักผลไม้  การถนอมอาหาร และงานบริการอาหาร  2.วิชาช่างดอกไม้สด สอนการ ร้อยมาลัย การปักพุ่ม เครื่องแขวน  การประดิษฐ์ดอกไม้สดในงานพิธีต่างๆ  3.ช่างปักสะดึง สอนตั่งแต่การทำแม่สะดึง ขาสะดึง การปักสะดึงในแบบโบราณ
โรงเรียนช่างฝีมือในวัง (ชาย) ตั้งอยู่ที่อาคารหออุเทสทักสินา ริมถนนหน้าพระลาน เปิดสอนวิชางานเขียน งานแกะสลักงานลงรักปิดทอง งานลายรดน้ำ งานปั้นปูนสด งานเบญจรงค์ งานปักจักรอุตสาหกรรม  
==ดูเพิ่ม==
ตำหนักพระองค์เจ้าอาทรทิพยนิภา
==อ้างอิง==
==แหล่งข้อมูลอื่น==
คุณสมบัติของผู้สมัครเรียน 
สถาบันอาชีวศึกษาในกรุงเทพมหานคร
สถานศึกษาในเขตพระนคร
ไมตี้ โจ ยัง สัญชาตญาณป่า ล่าถล่มเมือง

ไมตี้ โจ ยัง เป็นภาพยนตร์ของดิสนีย์ ปี 1998 กำกับภาพยนตร์โดย รอน อันเดอร์วู้ดส์
== ดูเพิ่ม ==
ข้อมูลภาพยนตร์เรื่อง ไมตี้โจยังในสยามโซน
ภาพยนตร์ที่ออกฉายในปี พ.ศ. 2541
ภาพยนตร์อเมริกัน
ภาพยนตร์ดิสนีย์
ภาพยนตร์ที่ถ่ายทำในรัฐฮาวาย
กรดอินโดล-3-บิวทีริก

กรดอินโดล-3-บิวทีริก (Indole-3-butyric acid; IBA) แต่เดิมจัดเป็นสารสังเคราะห์ที่ออกฤทธิ์เป็นออกซิน แต่ต่อมาพบการสร้าง IBA ในเมล็ดและใบของข้าวโพดและพืชใบเลี้ยงคู่อีกหลายชนิด จึงจัดว่าเป็นฮอร์โมนพืชด้วย IBA ที่เป็นสารสังเคราะห์ใช้ในการเร่งรากของกิ่งปักชำ สารบริสุทธิ์เป็นผลึกสีขาว ละลายได้ดีในแอลกอฮอล์ เมื่ออยู่ในรูปสารละลายจะสลายตัวได้เร็ว ในด้านการเพาะเลี้ยงเนื้อเยื่อพืช ใช้ชักนำการเกิดรากจากยอด เป็นที่นิยมใช้กันอย่างแพร่หลายในต่างประเทศ
== อ้างอิง ==
== แหล่งข้อมูลอื่น ==
Super-Grow website 
ออกซิน
อินโดล-3-บิวทีริก
กรด 4-คลอโรฟีนอกซีแอซีติก

กรด 4-คลอโรฟีนอกซีแอซีติก (4-chlorophenoxyacetic acid, parachlorophenoxyacetate, pCPA) เป็นออกซินที่ใช้ในการเพิ่มการติดผลของมะเขือเทศ เพิ่มขนาดผลขององุ่นและสับปะรด สารบริสุทธิ์อยู่ในรูปผลึกสีขาว ละลายได้ดีในแอลกอฮอล์
ออกซิน
คลอโรฟีนอกซีแอซีติก
คลอโรฟีนอกซีแอซีติก
คลอโรฟีนอกซีแอซีติก
กรดฟีนิลแอซีติก

กรดฟีนิลแอซีติก (phenylacetic acid: PAA) เป็นออกซินพบในพืชทั่วไปแต่มีผลต่อการควบคุมการเจริญเติบโตของพืชน้อยกว่า IAA
== แหล่งข้อมูลอื่น ==
Synthesis of Phenylacetic Acid
Synthesis of Phenylacetic Acid (Rhodium mirror) 
MSDS for phenylacetic acid 
ออกซิน
ฟีนิลแอซีติก
ฟีนิลแอซีติก